Document ID: 32005R1539

UREDBA KOMISIJE (ES) št. 1539/2005
z dne 22. septembra 2005
o podaljšanju nujnih ukrepov za varstvo in obnovitev staleža sardonov v podobmočju ICES VIII
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1), in zlasti člena 7(1) Uredbe,
ob upoštevanju naslednjega:
(1)
Na podlagi znanstvenih podatkov Mednarodnega sveta za raziskovanje morja (ICES), ki kažejo, da je številčnost sardonov v Biskajskem zalivu izredno nizka, je bila sprejeta Uredba Komisije (ES) št. 1037/2005 z dne 1. julija 2005 o uvedbi izrednih ukrepov za zaščito in obnovitev staleža sardonov v podobmočju ICES VIII (2). Navedena uredba določa trimesečno prekinitev ribolova od 3. julija 2005.
(2)
Nov nasvet Znanstvenega, tehničnega in gospodarskega odbora za ribištvo (STECF) potrjuje, da je stalež na nevarno nizki ravni, da je bila odločitev o prekinitvi ribolova pravilna in da se mora prekinitev ribolova nadaljevati, dokler ne bodo na voljo podatki neodvisni od ribištva, ki bodo dali zanesljivo oceno o velikosti drstitvenega staleža.
(3)
Zato je treba obstoječo prekinitev podaljšati.
(4)
Ker za namene nadzora ni mogoče razlikovati med sardoni, ujetimi v podobmočju ICES VIII, in sardoni, ujetimi v drugih območjih, je treba prepovedati hrambo na krovu, pretovarjanje in iztovarjanje sardonov v podobmočju ICES VIII, ne gelede na to, kje so bili ujeti.
(5)
Komisija bo v obdobju prekinitve ovrednotila znanstvena in tehnična merila, ki jih je treba upoštevati pri odločanju o ponovnem odprtju ribolova.
(6)
Zato je primerno, da Komisija podaljša in prilagodi nujne ukrepe za varstvo staleža sardonov -
SPREJELA NASLEDNJO UREDBO:
Člen 1
Ribolov sardonov v podobmočju ICES VIII se prepove. V podobmočju ICES VIII je v obdobju izvajanja te uredbe prav tako prepovedana hramba na krovu, pretovarjanje in iztovarjanje sardonov.
Člen 2
Ta uredba začne veljati dan po objavi v Uradnem listu Evropske unije.
Uporablja se od 3. oktobra 2005 do 31. decembra 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. septembra 2005

Labels: 6